CELEX: 22013A0921(01)
Language: et
Date: 2013-09-21 00:00:00
Title: Euroopa Ühenduse ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping

21.9.2013   
            
            
               ET
            
            
               Euroopa Liidu Teataja
            
            
               L 251/1
            
         Euroopa Ühenduse ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping
   Vastavalt Euroopa Ühenduse ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva 19. oktoobri 2005. aasta lepingu (1) (sõlmitud nõukogu otsusega 2006/325/EÜ, (2) edaspidi „leping”) artiklile 4 teavitab Taani nõukogu 22. detsembri 2000. aasta määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) (3) artikli 74 lõike 2 kohaselt rakendusmeetmete vastuvõtmisel komisjoni sellest, kas ta kavatseb rakendada niisuguste meetmete sisu või mitte.
   10. novembril 2011 võeti vastu komisjoni rakendusmäärus (EL) nr 1142/2011, millega määratakse kindlaks nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) X ja XI lisa (4). Kooskõlas lepingu artikli 3 lõikega 2 oli Taani 14. jaanuari 2009. aasta kirjaga komisjoni juba teavitanud oma otsusest rakendada nõukogu määrust (EÜ) nr 4/2009 (5) ulatuses, milles sellega muudetakse määrust (EÜ) nr 44/2001 (6).
   Kooskõlas lepingu artikliga 4 on Taani 11. jaanuari 2012. aasta kirjaga teavitanud komisjoni oma otsusest rakendada rakendusmääruse (EL) nr 1142/2011 sisu. See tähendab, et komisjoni rakendusmääruse (EL) nr 1142/2011 sätteid hakatakse kohaldama Euroopa Liidu ja Taani suhetes (7).
   Lisaks on Taani saatnud oma 20. veebruari 2013. aasta kirjas (mis on jätkuks 9. märtsi 2011. aasta kirjale) komisjonile lõpliku teate oma pädevate asutuste kohta vastavalt määruse (EÜ) nr 4/2009 artikli 2 lõikele 2 ja artikli 47 lõikele 3 ning nõudnud nende tunnustamist rakendusmääruse (EL) nr 1142/2011 X ja XI lisa kohaldamisel.
   Seega on komisjoni rakendusmäärusega (määruse (EÜ) nr 4/2009 artikli 2 lõige 2) kehtestatud määruse (EÜ) nr 4/2009 X lisa kohaldamisel Taani pädevad haldusasutused: piirkondlik haldusasutus (Statsforvaltningen) ning sotsiaal-, laste- ja integratsiooniministeerium (riikliku sotsiaalküsimuste apellatsiooninõukogu pereasjade osakond) (Social-, Børne- og Integrationsministeriet (Ankestyrelsen, Familieretsafdelingen)). Komisjoni rakendusmäärusega (määruse (EÜ) nr 4/2009 artikli 47 lõige 3) kehtestatud määruse (EÜ) nr 4/2009 XI lisa kohaldamisel on pädev asutus justiitsministeerium (Justitsministeriet).
   Taani teadaandega komisjoni rakendusmäärusega kehtestatud määruse (EÜ) nr 4/2009 X ja XI lisa kohaselt pädevate asutustena käsitatavate Taani asutuste kohta luuakse Taani ja Euroopa Liidu vahel vastastikused kohustused. Lepingu artikli 2 lõike 2 punktide b ja c kõnealused kohandused jõustuvad nende Euroopa Liidu Teatajas avaldamise päeval.
   
      (1)  ELT L 299, 16.11.2005, lk 62.
   
      (2)  ELT L 120, 5.5.2006, lk 22.
   
      (3)  EÜT L 12, 16.1.2001, lk 1.
   
      (4)  ELT L 293, 11.11.2011, lk 24.
   
      (5)  ELT L 7, 10.1.2009, lk 1.
   
      (6)  ELT L 149, 12.6.2009, lk 80.
   
      (7)  ELT L 195, 18.7.2013, lk 1.